
转讜住驻讜转



 讜讚诇诪讗 注讚 讻讗谉 诇讗 驻诇讬讙讬 讗诇讗 讘讗讻讬诇讛. 讗注''讙 讚谞拽讟 诇砖讜谉 讚诇诪讗 谞专讗讛 砖讻谉 讛讜讗 讛讗诪转 讜讘专讬讬转讗 诪讜讻讞转 讻谉 讚讗住讜专讬谉 讘诪注砖专 诪砖诪注 讘讗讻讬诇讛 讜讘驻专拽 讞讜诪专 讘拽讚砖 (讞讙讬讙讛 讚祝 讬讞:) 诇讗 讙专讬住 讜讚诇诪讗 讘砖讜诐 住驻专: 讜讘讗讻讬诇讛 讚讞讜诇讬谉 诇讗 驻诇讬讙讬. 诇讗 讛讬讛 爪专讬讱 讻讗谉 诇讗讻讬诇讛 讚讞讜诇讬谉 讗诇讗 讗讙讘 讚谞拽讟讬讛 讘诪住' 讞讙讬讙讛 (讙''讝 砖诐) 谞拽讟讬讛 讛讻讗:. 讜讛讗 谞讙讬注讛 讛讬讗 诪讚拽转谞讬 讜谞讗讻诇讬谉. 讜讗''转 讜讗驻讬诇讜 讗诐 讛讬讛 转谞谉 讗讜讻诇讬谉 讬讻讜诇 诇讚拽讚拽 讚讘谞讙讬注讛 讗讬讬专讬 讚讗讬 讘谞讙讬注讛 砖专讬 讗诪讗讬 诇讗 讬讗讻诇 讻砖讬爪讗 诪讛谉 讚诐 讻讬讜谉 讚讗讬谉 讙讜驻讜 讟诪讗 讜诪讜转专 诇讬讙注 讜讬砖 诇讜诪专 讚讛讞诪讬专讜 讞讻诪讬诐 砖诇讗 诇讗讻讜诇 讻砖讬砖 诇讜 讬讚讬诐 诪住讜讗讘讜转 讗祝 注诇 讙讘 讚诪讜转专 诇讬讙注: 讚讻讜诇讬 注诇诪讗 讘讬讗讛 讘诪拽爪转 诇讗 砖诪讛 讘讬讗讛. 讜讗驻讬诇讜 诇专讬砖 诇拽讬砖 讚讗诪专 (讝讘讞讬诐 讚祝 诇讘:) 讟诪讗 砖讛讻谞讬住 讬讚讜 诇驻谞讬诐 诇讜拽讛 讛讬讬谞讜 讚讜拽讗 讘诪拽讚砖 讚讚专砖讬谞谉 诪讚讻转讬讘 讘讻诇 拽讚砖 诇讗 转讙注 讜讗诇 讛诪拽讚砖 诇讗 转讘讗 注讚 诪诇讗转 讬诪讬 讟讛专讛 诪讛 谞讙讬注讛 讘诪拽爪转 砖诪讛 谞讙讬注讛 讗祝 讘讬讗讛 讘诪拽爪转 讘诪拽讚砖 砖诪讛 讘讬讗讛: 讛谞讬 诪讬诇讬 讘讟讜诪讗讛 讚讗讜专讬讬转讗 讗讘诇 讘讟讜诪讗讛 讚专讘谞谉 诇讗. 转讬诪讛 讚讘驻专拽 讛' 讚住讜讟讛 (讚祝 诇.) 讗''专 讗住讬 专讘讬 诪讗讬专 讜专讘讬 讬讛讜砖注 住讘专讬 讗讬谉 砖谞讬 注讜砖讛 砖诇讬砖讬 讘讞讜诇讬谉 专讘讬 诪讗讬专 讚转谞谉 讻诇 讛讟注讜谉 讘讬讗转 诪讬诐 诪讚讘专讬 住讜驻专讬诐 讻讜' 讜诪讜转专 讘讞讜诇讬谉 讜诪讗讬 专讗讬讛 诪讬讬转讬 诪讬谞讬讛 讛讗 专讘讬 注拽讬讘讗 诪讜讚讛 讘讟讜诪讗讛 讚专讘谞谉 讻讚讗诪专 讛讻讗 讚诪砖诪注 讚讗转讗 诇讗驻讜拽讬 诪讚专' 注拽讬讘讗 讚讗诪专 讛转诐 诇注讬诇 砖谞讬 注讜砖讛 砖诇讬砖讬 讘讞讜诇讬谉 讜讬''诇 讚专讘讬 讗住讬 诇讬转 诇讬讛 讚讬讞讜讬 讚讛讻讗 讜讛砖转讗 诇专讘讬 讗住讬 讛讛讬讗 讚驻专拽 拽诪讗 讚砖讘转 (讚祝 讬讙:) 讚讗诇讜 驻讜住诇讬谉 讗转 讛转专讜诪讛 讚诪砖诪注 转专讜诪讛 讜诇讗 讞讜诇讬谉 讗转讗 讚诇讗 讻专''注 讚讗驻讬诇讜 讘讟讜诪讗讛 讚专讘谞谉 住讘专 讚砖谞讬 注讜砖讛 砖诇讬砖讬 讘讞讜诇讬谉: 讛讗讜讻诇 讗讜讻诇 专讗砖讜谉 专讗砖讜谉. 讘驻''拽 讚砖讘转 (讚祝 讬讚.) 诪驻专砖 讟注诪讗 诪砖讜诐 讚讝讬诪谞讬谉 讚讗讻讬诇 讗讜讻诇讬谉 讟诪讗讬诐 讜砖拽讬诇 诪砖拽讬谉 讚转专讜诪讛 讜砖讚讬 讘驻讜诪讬讛 讜讗''转 讜讗诪讗讬 讛讜讬 专讗砖讜谉 讘砖谞讬 住讙讬 讜讻''转 诪砖讜诐 诪注砖专 砖谞讬 讚讗讬谉 砖谞讬 驻讜住诇讜 讜讛诇讗 讗驻讬诇讜 诪砖拽讬诐 讞讜诇讬谉 谞注砖讬诐 专讗砖讜谞讬诐 注诇 讬讚讬 砖谞讬 讜讬砖 诇讜诪专 讚专讘讬 讗诇讬注讝专 诪砖讜讛 诪讚讜转讬讜 诇注砖讜转 讗讜讻诇 讻诪讗讻诇 诇讙诪专讬: 

专讘讬谞讜 讙专砖讜诐

诪讜转专 讘讞讜诇讬谉 讜讘诪注砖专. 讜讛谞讬 讞讜诇讬谉 砖诇拽讞谉 讘讻住祝 诪注砖专 讞砖讜讘讬谉 讻诪注砖专:



诪讬 诇讗 注住拽讬' 讚拽讗 住驻讬 诇讬讛 诇讞讘专讬讛. 讻诇讜诪专 砖讗讬谞讜 讗诇讗 谞讙讬注讛 讜拽讗 转谞讬 讚讗讬谉 谞讗讻诇讬谉 讻诇讜诪专 砖讗讬谞讜 讬讻讜诇 讗驻讬' 诇讛讗讻讬诇 讜诇讗 诪讜拽诪转 诇讬讛讗)谞专讗讛 讚爪"诇 讜诇讗 诪讜拽诪转 诇讛 讙诐 讗诇讬讘讗 讚专讘谞谉 讚住讘专讬 讚讘讬爪讗 诪讛谉 讚诐 讗讬谞谉 谞讗讻诇讬谉 讘讬讚讬诐 诪住讜讗讘讬谉 讚讛讗 诪转谞讬' 诇讗 诪讬讬专讬 讘讗讻讬诇讛 专拽 讘谞讙讬注讛. 讗诇讬讘讗 讚专讘谞谉 住讘专讬 讗驻讬' 讬爪讗 诪讛诐 讚诐 谞讗讻诇讬诐 讘讬讚讬诐 诪住讜讗讘讜转 讚诪讜拽诪讬谞谉 诪转谞讬转讬谉 讚诇讻讜诇 讘谞讙讬注讛:



讗诇讗 讗诪专 专讘 驻驻讗 讛讻讗 讘讬讚讬诐 转讞讬诇讜转 注住拽讬谞谉. 讻诇讜诪专 诪转谞讬转讬谉 讚拽转谞讬 讛讗 讬爪讗 诪讛诐 讚诐 讗讬谉 谞讗讻诇讬谉 讘讬讚讬诐 诪住讜讗讘讜转 讘讬讚讬诐 转讞讬诇讜转 讻讙讜谉 砖讛讻谞讬住 讬讚讬讜 诇讘讬转 讛诪谞讜讙注 讻讚讘注讬谞谉 诇驻专讜砖讬 讜专' 砖诪注讜谉 讘谉 讗诇注讝专 讛讬讗 讚讗诪专 转讞讬诇讜转 诇讞讜诇讬谉 讜诪讟诪讗讜转 讞讜诇讬谉:



讻讬讚讬诐 讚注诇诪讗 砖讜讬谞讛讜 专讘谞谉. 讻诇讜诪专 诪讛 讬讚讬诐 讚注诇诪讗 砖讛讙讜祝 讟讛讜专 讗讬谉 讬讚讬讜 讗诇讗 砖谞讬讜转 (讗祝 讛讻讗 砖谞讙注讜 讘讗讜讻诇讬谉 讟诪讗讬谉 砖讛讗讜讻诇 专讗砖讜谉 讜讬讚讬诐 砖谞讬讜转) 讗祝 讛讻讗 谞诪讬 讻讬讜谉 砖讛讙讜祝 讟讛讜专 讻讬讚讬诐 讚注诇诪讗 砖讜讬谞讛讜 专讘谞谉 讜讗讬谞谉 讗诇讗 砖谞讬讜转:



讜谞讜拽诪讛 讻专' 注拽讬讘讗. 讻诇讜诪专 讜谞讜拽诪讛 诪转谞讬转讬谉 讚拽转谞讬 讛讗 讬爪讗 诪讛诐 讚诐 讗讬谉 谞讗讻诇讬诐 讘讬讚讬诐 诪住讜讗讘讜转 讻专' 注拽讬讘讗 讚讗诪专 讚讬讚讬诐 讞砖讜讘讜转 转讞讬诇讜转 讜诪讟诪讗讜转 诇讞讜诇讬谉:



讗讬谞讜 讗讜诪专 讟诪讗 讗诇讗 讬讟诪讗 诇讟诪讗 讟讜诪讗转 讗讞专讬诐. 讻诇讜诪专 讻讻专 砖讘转讜讱 讛转谞讜专 讟诪讗 讜诪讟诪讗 讻讻专 讗讞专 砖讛讜讗 砖诇讬砖讬:



讛谞讬 诪讬诇讬 讘讚讗讜专讬讬转讗 讗讘诇 讘讚专讘谞谉 诇讗. 讻诇讜诪专 讘讟讜诪讗讛 讚讗讜专讬讬转讗 讻讙讜谉 砖专抓 讗讘诇 讘讚专讘谞谉 讻讙讜谉 谞讟讬诇转 讬讚讬诐 诇讗 讗诪专 砖注讜砖讛 砖诇讬砖讬:



讜专' 讗诇注讝专 讗诪专 专' 讗讜砖注讬讗 讛讻讗 讘讞讜诇讬谉 讻讜'. 讻诇讜诪专 诪转谞讬' 讚拽转谞讬 讛讗 讬爪讗 诪讛诐 讚诐 讗讬谉 谞讗讻诇讬谉 讘讬讚讬诐 诪住讜讗讘讜转 (讛讻讗) 讘讞讜诇讬谉 砖谞注砖讜 注诇 讟讛专转 讛拽讚砖 [诪讬讬专讬]:



讜讚诇讗 讻专' 讬讛讜砖注 讻讜' 讻诇讜诪专 专' 讬讛讜砖注 讗讜诪专 讛讗讜讻诇 讗讜讻诇 专讗砖讜谉 讜讗讜讻诇 砖谞讬 砖谞讬. 讻诇讜诪专 讘讬谉 砖讗讜讻诇 讗讜讻诇 专讗砖讜谉 讘讬谉 砖讗讜讻诇 讗讜讻诇 砖谞讬 砖谞讬:



砖诇讬砖讬 砖谞讬 诇拽讚砖. 讻诇 讙讜驻讜 讞砖讜讘 砖谞讬 诇拽讚砖 讜诪讟诪讗 拽讚砖 讗讘诇 讗讬谉 驻讜住诇 转专讜诪讛:



讘讞讜诇讬谉 砖谞注砖讜 注诇 讟讛专转 转专讜诪讛. 讻诇讜诪专 讘讗讬讝讛 讗讜讻诇 讗诪专讬谞谉 讚讗诐 讗讻诇 讗讜讻诇 砖诇讬砖讬 讚讞砖讜讘 讙讜驻讜 砖谞讬 诇拽讚砖 讜诪讟诪讗 拽讚砖 砖讗讻诇 讗讜讻诇 砖诇讬砖讬 讞讜诇讬谉 砖谞注砖讜 注诇 讟讛专转 转专讜诪讛 讗讘诇 讗讜讻诇 砖诇讬砖讬 砖诇 讞讜诇讬谉 砖谞注砖讜 注诇 讟讛专转 讛拽讚砖 讗讬谉 讞砖讜讘 讙讜驻讜 砖谞讬 诇拽讚砖 讜讗讬谉 注讜砖讛 砖诇讬砖讬 讘拽讚砖 拽住讘专 讞讜诇讬谉 砖谞注砖讜 注诇 讟讛专转 讛拽讚砖 诇讬转 讘讛讜 砖诇讬砖讬 讻诇讜' 诇讬转 讘讛讜 讚讬谉 砖诇讬砖讬 讚讗讬谉 注讜砖讬谉 砖诇讬砖讬 讜讗讬谉 诪拽讘诇讬谉 砖诇讬砖讬 讜诇讚讘专讬讜 讚专' 讬讛讜砖注 讻讬讜谉 讚讬讚讬讜 砖谞讬讜转 讬讻讜诇 诇讗讻讜诇 讞讜诇讬谉 砖谞注砖讜 注诇 讟讛专转 讛拽讚砖 讘讬讚讬诐 诪住讜讗讘讜转:





专诪讘"谉

讜讞讻诪讬诐 讗讜住专讬诐 讘诪注砖专. 驻讬' 诪砖讜诐 诪注诇讛 讚注讘讜讚 专讘谞谉 诪注砖专 讻转专讜诪讛 讜讗讞诪讜专 讘讟讜诪讗讛 砖诇 讚讘专讬讛诐 讗讘诇 诇讗 砖讛讘' 注讜砖讛 讙' 讘诪注砖专 讚诪注砖专 讻讞讜诇讬谉 讛讜讗 诇讙讘讬 讟讜诪讗讛 讻讚讗诪专讬谞谉 讙讘讬 注"讬 讚讟讘诇 讜注诇讛 讗讜讻诇 讘诪注砖专 讛注专讬讘 砖诪砖讜 讗讜讻诇 讘转专讜诪讛 讻讚诪驻拽讬谞谉 诇讛 诪拽专讗讬 讘讬讘诪讜转 讘驻' 讛注专诇 讜诪砖"讛 讗住讬' 讘住诪讜讱 讚诇讗 注讘讜讚 专讘谞谉 诪注诇讛 讗诇讗 讘讗讻讬诇讛 讚诪注砖专 讗讘诇 讘谞讙讬注讛 讚诪注砖专 诇讗 讜讗注驻"讬 砖讻诇 讛讟注讜谉 讘讬讗转 诪讬诐 诪讚"住 砖谞讬 讛讜讗 讚讗诇诪讗 讗讬谉 讘' 注讜砖讛 讙' 讘诪注砖专.





专砖讘"讗

讚讬诇诪讗 注讚 讻讗谉 诇讗 驻诇讬讙讬 专讘谞谉 注诇讬讛 讚专讘讬 诪讗讬专 讗诇讗 讘讗讻讬诇讛 讚诪注砖专. 驻讬专砖讜 讘转讜住' 讚讛讗讬 讚讬诇诪讗 注讬拽专 讛讜讗 讚讛讻讬谉 诪砖诪注 诪诇砖讜谉 讛讘专讬讬转讗 讚拽转谞讬 讜讞讻诪讬诐 讗讜住专讬谉, 讜诇砖讜谉 讗讜住专讬谉 讜诪转讬专讬谉 诇讗 砖讬讬讱 讗诇讗 讘讗讻讬诇讛, 讜讛讻讬谉 讛讜讗 诪讜讻专讞 讘注讬谞讬, 讚讛讗 讗诪专讬谞谉 讘驻专拽 拽诪讗 (讬讞, 讗) 讙诪专讗 讛砖讜讞讟 讘诪讙诇 拽爪讬专 驻讜住诇讬诐 讜诪讻砖讬专讬诐 讗讜住专讬诐 讜诪转讬专讬诐 讞讚讗 诪讬诇转讗 讛讬讗, 注讜讚 讛讘讬讗讜 专讗讬讛 诪讚驻专讻讬谞谉 讛讻讬 诇讛讚讬讗 讛讻讗 讜讘讞讙讬讙讛 (讬讞, 讘) 讜讗讬 诇讗讜 讚注讬拽专 讛讜讗 诇讗 讛讜讛 驻专讬讱 诪讬谞讛 讻诇 讛讻讬 诇讛讚讬讗. 讜注讜讚 讚讛转诐 诇讗 讙专住讬 讘砖讜诐 住驻专 讚讬诇诪讗 讗诇讗 诪转拽讬祝 诇讛 专讘 砖讬诪讬 讘专 讗砖讬, 注"讻 诇讗 驻诇讬讙讬 专讘谞谉 讜讻讛讗讬 讬砖 诇谞讜 讗讞专讬诐 讘转诇诪讜讚 讚讬诇诪讗 砖讛谉 谞讗诪专讬谉 讘注讬拽专 讘谞讚专讬诐 (诪讝, 讘) 讗诪专 专讘讗 [讚诇诪讗] 诇讻转讞诇讛 讛讜讗 讚诇讗 讛讗 注讘讚 注讘讚. 讜讛讛讜讗 注诇 讻专讞讬谉 诇讗讜 讘住驻拽 拽讗诪专, 讚诇讬讻讗 诪讗谉 讚讗诪专 砖讬讻讜诇 诇讛讞诇讬祝 诇讻转讞诇讛 讗讬住讜专讬 讛谞讗讛 讜诇讬讛谞讜转 讘讞诇讬驻讬诐 讜讻诪讜 砖讻转讘转讬 砖诐, 讜注讜讚 讘驻专拽 讗诇讜 谞讚专讬诐 (谞讚专讬诐 驻讙, 讗) 讚诇诪讗 诪讬讬谉 讛讜讗 讚讛驻专 诇讛 诪讞专爪谉 讜讝讜讙 诇讗 讛驻专 诇讛 砖讗讬谞讜 诪转注谞讛.



 讛讻讬 讙专住讬谞谉: 专讘讬 砖诪注讜谉 讘谉 讗诇注讝专 讗讜诪专 诪砖讜诐 专讘讬 砖诪注讜谉 讬讚讬诐 转讞诇讜转 诇讞讜诇讬谉. 讜诇讗 讙专住讬谞谉 诪砖讜诐 专' 诪讗讬专 讚讙专住讬 讘住驻专讬诐 讚讗讬 专' 诪讗讬专 讻讬讜谉 讚专讜讘 住转诪讬 专' 诪讗讬专 谞讬谞讛讜 诇讗 讛讜讛 诇讛讜 诇诪讬诪专 讜专讘讬 砖诪注讜谉 讘谉 讗诇讬注讝专 讛讬讗 讗诇讗 专' 诪讗讬专 讛讬讗.



讛讻讗 讘讞讜诇讬谉 砖谞注砖讜 注诇 讟讛专转 讛拽讚砖 注住拽讬谞谉 讜讚诇讗 讻专' 讬讛讜砖注. 讻诇讜诪专 讚诇讗 讻专讘讬 讬讛讜砖注 讗讘诇 诇专' 讗诇讬注讝专 讗转讬讗 诪讚诇讗 诪住讬讬诐 讘讛 讘讞讜诇讬谉 砖谞注砖讜 注诇 讟讛专转 转专讜诪讛 讻讚诪住讬讬诐 讘讛 专' 讬讛讜砖注, 讜诪砖讜诐 讚专讘讬 讬讛讜砖注 诪转诇诪讬讚讬 讘讬转 讛诇诇 讜专讘讬 讗诇讬注讝专 诪转诇诪讬讚讬 讘讬转 砖诪讗讬 讜讻讚讗诪专讬谞谉 专' 讗诇讬注讝专 砖诪讜转讬 讛讜讗 谞讬讞讗 诇讬讛 诇讗讜拽讜诪讬 讻专' 讬讛讜砖注 讻诇 讛讬讻讗 讚诪爪讬 诇讗讜拽讜诪讬 讻讜转讬讛, 讗讘诇 讻专' 讗诇讬注讝专 诇讗 诪讜拽讬 讗诇讗 诪讚讜讞拽, 讜诇驻讬讻讱 (诇讗) 拽讗诪专 讛讻讗 讜讚诇讗 讻专' 讬讛讜砖注 讜诇讗 拽讗诪专 讜专' 讗诇讬注讝专 讛讬讗, 讜讗讬 谞诪讬 诪住转讘专讗 讚诪砖讜诐 讚专讘讬 讗诇讬注讝专 诇讗 拽讗诪专 讘讛讚讬讗 诇讗 诪爪讬 诪讜拽讬 讻专' 讗诇讬注讝专, 讚讚讬诇诪讗 讛讗 讚拽讗诪专 讘住讬驻讗 讘讞讜诇讬谉 砖谞注砖讜 注诇 讟讛专转 转专讜诪讛 讗转专讜讜讬讬讛讜 拽讗讬, 讗讜 讚讬诇诪讗 诇讗讜 讗转专讜讜讬讬讛讜 讗讘诇 讚诇讗 讻专讘讬 讬讛讜砖注 讜讚讗讬 讗转讬讗.





讛诪讗讬专讬

讻诇 讛讟注讜谉 讘讬讗转 诪讬诐 诪讚讘专讬 住讜驻专讬诐 专"诇 砖讛讜讗 讟讛讜专 诪谉 讛转讜专讛 讜讞讻诪讬诐 讙讝专讜 讘讜 讟讜诪讗讛 讻讙讜谉 讬讚讬诐 讜讻诇讬诐 砖谞讟诪讗讜 讘诪砖拽讬谉 讜讛讘讗 专讗砖讜 讜专讜讘讜 (讘住讜讻讛) 讘诪讬诐 砖讗讜讘讬谉 讻诇诐 讙讝专讜 注诇讬讛诐 讟讜诪讗讛 砖谞讬讛 诇讟诪讗 讗转 讛拽讚砖 诇注砖讜转讜 砖诇讬砖讬 诇驻住讜诇 讗转 讛专讘讬注讬 讜讻谉 诇驻住讜诇 讗转 讛转专讜诪讛 诇讬注砖讜转 砖诇讬砖讬 诇驻住诇讛 讗讘诇 诇讗 砖转注砖讛 讛讬讗 专讘讬注讬 砖讛砖谞讬 注讜砖讛 砖诇讬砖讬 讘转专讜诪讛 讜讛砖诇讬砖讬 注讜砖讛 专讘讬注讬 讘拽讚砖 讜讻谉 驻讜住诇讬谉 讘诪注砖专 砖谞讬 讜讘讞讜诇讬谉 砖诇拽讞谉 讘讬专讜砖诇讬诐 讘讻住祝 诪注砖专 砖谞讬 讜讘讞讜诇讬谉 讛谞讗讻诇讬谉 讘讟讛专转 转专讜诪讛 讻诪讜 砖讬转讘讗专 讜讙讚讜诇讬 讛诪讞讘专讬诐 驻讜住拽讬谉 砖讞讜诇讬谉 讜诪注砖专 讗讬谉 谞驻住诇讬谉 讘砖谞讬 讻诇诇 讗诇讗 专讗砖讜谉 注讜砖讛 讗讜转谉 砖谞讬 诇驻住讜诇 讜讗讬谉 砖谞讬 注讜砖讛 讘讛谉 砖诇讬砖讬 讻诇诇 讻讚讬谉 讞讜诇讬谉 讙诪讜专讬诐 讜讬砖 驻讜住拽讬诐 砖讛诐 讗讜住专讬谉 讗转 讛诪注砖专 诪诇讬讗讻诇 诇讝讛 讗讘诇 诇讗 砖讬驻住诇谞讜 讘诪讙注讜 讜讻讚注转 讛讗讜诪专 讘住讜讙讬讗 讝讜 注讚 讻讗谉 诇讗 驻诇讬讙讬 专讘谞谉 注诇讬讛 讚专' 诪讗讬专 讗诇讗 讘讗讻讬诇讛 讗讘诇 讘谞讙讬注讛 诇讗 讜诇砖转讬 砖讟讜转 讗诇讜 讗讬 讗驻砖专 诇驻专砖 诪砖谞转谞讜 诇注谞讬谉 驻住拽 砖讛专讬 诪砖谞转谞讜 讘谞讙讬注讛 讛讬讗 诪转驻专砖转 诪诪讛 砖谞讗诪专 讘讛 讜谞讗讻诇讬谉 讜诇讗 讗诪专 讜讗讜讻诇讬谉 讻诇讜诪专 砖谞讗讻诇讬谉 诇讝讛 注诇 讬讚讬 诪讬 砖讬讚讬讜 诪住讜讗讘讜转 砖谞转谉 诇讜 讜讻讘专 讘讬讗专谞讜 注谞讬谉 讝讛 讘诪住讻转 讞讙讬讙讛:



诪讛 砖讘讬讗专谞讜 砖讗讬谉 讛砖谞讬 注讜砖讛 砖诇讬砖讬 讘讞讜诇讬谉 诇讗 住讜祝 讚讘专 讘讟讜诪讗讛 砖诇 住讜驻专讬诐 讗诇讗 讗祝 讘讟讜诪讗讛 讞诪讜专讛 砖诇 转讜专讛 讗讬谉 砖谞讬 注讜砖讛 砖诇讬砖讬 讘讞讜诇讬谉 讻诇诇:



诪讬 砖讛讻谞讬住 讬讚讬讜 诇讘讬转 讛诪谞讜讙注 讙讜驻讜 讟讛讜专 砖讘讬讗讛 讘诪拽爪转 讗讬谞讛 拽专讜讬讛 讘讬讗讛 诇注谞讬谉 讝讛 讜诪"诪 讬讚讬讜 讟诪讗讜转 诪讙讝专转 讞讻诪讬诐 讗注"驻 砖讛讬讜 讟讛讜专讜转 讘砖注讛 砖讛讻谞讬住谉 讜讟讜诪讗讛 讝讜 讗讬谞讛 讗诇讗 讟讜诪讗讛 砖谞讬讛 讜讻诇诇 讛讚讘专讬诐 讘讟讜诪讗转 讬讚讬诐 砖讗讬谞谉 转讞诇讜转 诇注讜诇诐 讗讗"讻 讘讟讜诪讗转 讛讙讜祝 讻诪讜 砖讘讬讗专谞讜 讗注"驻 砖讘讬讗专谞讜 讘讞讜诇讬谉 砖谞注砖讜 注诇 讟讛专转 讛拽讚砖 砖讛谉 讻讞讜诇讬谉 讙诪讜专讬诐 诇注谞讬谉 诪讚专讙讜转 讛讟讜诪讗讛 讜砖讗讬谉 砖诇讬砖讬 砖讘讛诐 驻住讜诇 诇注讜诇诐 讜讗讬谉 爪专讬讱 诇讜诪专 专讘讬注讬 诪"诪 讞讜诇讬谉 砖谞注砖讜 注诇 讟讛专转 转专讜诪讛 讛专讬 讛谉 讻转专讜诪讛 诇注谞讬谉 讝讛 讜砖谞讬 注讜砖讛 讘讛谉 砖诇讬砖讬 讜砖诪讗 转讗诪专 讛讬讗讱 讗驻砖专 诇讛讞诪讬专 讘讞讜诇讬谉 砖谞注砖讜 注诇 讟讛专转 转专讜诪讛 讬讜转专 诪讗讜转谉 砖谞注砖讜 注诇 讟讛专转 讛拽讚砖 诪转讜讱 砖讟讛专转 讛拽讚砖 讘讞讜诇讬谉 诇讗 讛讬转讛 诪爪讜讬讛 讗诇讗 讘讝专讬讝讬诐 讜讗谞砖讬 诪注诇讛 讬转专讛 诇讗 讛讞诪讬专讜 讘讛 讗讘诇 讟讛专转 转专讜诪讛 讛讬转讛 诪爪讜讬讛 讗爪诇 讛讻诇 讜讛讞诪讬专讜 讘讛 讻讚讬 诇讛讝讛专 讘讛 讘讬讜转专:





诪讛专砖"讗 - 讞讬讚讜砖讬 讛诇讻讜转

讘讚"讛 讜讛讗 谞讙讬注讛 讻讜' 讜讗"转 讜讗驻讬诇讜 讗诐 讛讬讛 转谞谉 讗讜讻诇讬谉 讻讜' 讚讗讬 讘谞讙讬注讛 砖专讬 讻讜' 注讻"诇 讬砖 诇讚拽讚拽 讘讚讘专讬讛诐 (讗) 讗诪讗讬 诇讗 转拽砖讬 诇讛讜 讛讻讬 讘驻砖讬讟讜转 诇注讬诇 讚拽讗诪专 注"讻 [诇讗 驻诇讬讙讬] 专讘谞谉 讻讜' 讗诇讗 讘讗讻讬诇讛 讚诪注砖专 讗讘诇 讘谞讙讬注讛 讻讜' 讚讗讬 讘谞讙讬注讛 砖专讬 讗诪讗讬 诇讗 讬讗讻诇 讻砖讬爪讗 诪讛谉 讚诐 讻讬讜谉 讚讗讬谉 讙讜驻讜 讟诪讗 讜诪讜转专 诇讬讙注 讜讬砖 诇讜诪专 讚诇注讬诇 讗讬讻讗 诇驻专讜砖讬 谞讙讬注讛 讚砖专讬 讛讬讬谞讜 讚诪讜转专 诇讬讙注 讘诪注砖专 砖讗讬讟 注讜砖讛 讗讬住讜专 讘谞讙讬注讛 讻诪讜 讘转专讜诪讛 讚讬砖 讘讛 砖诇讬砖讬 讜讗住讜专 诇驻讜住诇讛 讻讬讜谉 砖讛讜讗 砖谞讬 讜诪讬讛讜 讘谞讙讬注转讜 讘诪注砖专 谞诪讬 讘讬谉 讛讜讗 讘讬谉 讗讞专 讗住讜专 诇讗讜讻诇讜 讜诇讻讱 住诪讻讜 拽讜砖讬讬转诐 讛讻讗 讚讛讱 谞讙讬注讛 讚拽讗诪专 讛讻讗 讛讬讬谞讜 砖讗住讜专 诇讗讻讜诇 讗讞专 讗诐 讻谉 讘诇讗讜 讛讗 讚拽转谞讬 讜谞讗讻诇讬谉 讗讬 讛讜讛 拽转谞讬 讗讜讻诇讬谉 谞诪讬 讛讬讛 讬讻讜诇 诇讚拽讚拽 讚讘谞讙讬注讛 讗住讜专 诇讗讻讜诇 讗驻讬' 诇讗讞专 讜爪"注:


讘讚"讛 讛讗讜讻诇 讗讜讻诇 专讗砖讜谉 讻讜' 讜砖拽讬诇 诪砖拽讬谉 讚转专讜诪讛 讻讜' 讜讗诐 转讗诪专 讜讗诪讗讬 讛讜讛 专讗砖讜谉 讘砖谞讬 住讙讬 讻讜' 注讻"诇 讗讘诇 砖谞讬 讜讚讗讬 谞讬讞讗 诪讟注诪讗 讚拽讗诪专 讛转诐 讚砖拽讬诇 诪砖拽讬谉 讚转专讜诪讛 讻讜' 讜讗讬谉 诇讛拽砖讜转 讚讗讻转讬 诇诪讛 诇讬 讛讗讬 讟注诪讗 讛讗 讗讬 谞诪讬 讚讛讗讜讻诇 砖谞讬 讛讜讬 讛讜讗 砖诇讬砖讬 讚讛讗 讗诪专讬谞谉 诇拽诪谉 讚讙讜驻讜 谞驻住诇 诪诇讗讻讜诇 讘转专讜诪讛 讚讬砖 诇讜诪专 讘讗讜讻诇 讙' 砖诇 讞讜诇讬谉 注讟"转 讻讬讜谉 讚讗讬讻讗 讙' 讘转专讜诪讛 讘讙' 讛讗讜讻诇 砖诇讬砖讬 砖诇 讟讛专转 转专讜诪讛 谞诪讬 讙讜驻讜 驻住讜诇 诇转专讜诪讛 讗讘诇 讛转诐 诇砖谞讬 砖诇 讞讜诇讬谉 讙专讬讚讗 拽诪讬讬专讬 讚诇讬转 讘讛讜讗 讙' 讻诇诇 讗讬 讛讜讛 讛讙讜祝 讙' 诇讗 讛讜讛 驻住讜诇 讙讜驻讜 诪诇讗讻讜诇 转专讜诪讛 诇讻讱 讛讜爪专讻讜 诇诪讬注讘讚讬讛 砖谞讬 诪讛讗讬 讟注诪讗 讚拽讗诪专 讚砖拽讬诇 诪砖拽讬谉 讚转专讜诪讛 讻讜' 讜讘讛讻讬 谞讬讞讗 谞诪讬 讘转讜住' 讘讚"讛 砖谞讬 砖谞讬 诇诪讛 讻讜' 砖讻转讘讜 讛转讜住驻讜转 讚讗讬讻讗 诇诪讬讙讝专 讻讜' 砖讚讬 诇驻讬讜 诪砖拽讬谉 讚诪注砖专 讻讜' 讚谞拽讟讜 诪注砖专 讜砖讘拽讜 诇讬砖谞讗 讚转诇诪讜讚讗 讚驻' 拽诪讗 讚砖讘转 讚谞拽讟 诪砖拽讬谉 讚转专讜诪讛 讬砖 诇讜诪专 谞诪讬 讚诇拽诪谉 砖谞讬 砖谞讬 诇诪讛 讻讜' 讗诇讬讘讗 讚专讘讬 讬讛讜砖注 拽讬讬诪讬谞谉 讚讗讬讬专讬 讚讜拽讗 讘讞讜诇讬谉 注诇 讟讛专转 转专讜诪讛 讚砖诇讬砖讬 讚讬讚讬讛 谞注讬 谞驻住诇 讙讜驻讬讛 诪诇讗讻讜诇 讘转专讜诪讛 讜诇讗 讛讜爪专讻讜 诇注砖讜转讜 砖谞讬 讗诇讗 诪砖讜诐 诪注砖专 讜讚讜"拽:





诪讛专"诐

讘转讜住' 讚"讛 讜讛讗 谞讙讬注讛 讛讬讗 讜讻讜' 讜讗"转 讜讗驻讬' 讗诐 讛讬讛 转谞谉 讜讻讜' 讗诪讗讬 诇讗 讬讗讻诇 讜讻讜'. 讚讘专讬 讛转讜住驻讜转 转诪讜讛讬诐 讚讗讬 住"讚 讚讗讬谉 诇讞诇拽 讘讬谉 讗讻讬诇讛 诇谞讙讬注讛 讗"讻 诪讗讬 驻专讬讱 讚诇诪讗 注"讻 诇讗 驻诇讬讙讬 专讘谞谉 注诇讬讛 讚专讘讬 诪讗讬专 讗诇讗 讘讗讻讬诇转 诪注砖专 讜讻讜' 谞讬诪讗 谞诪讬 讚讗诐 讗讬转讗 讚讘谞讙讬注讛 砖专讬 讗诪讗讬 诇讗 讬讗讻诇 讗诇讗 注"讻 爪"诇 讚讙诪专讗 驻砖讬讟讗 诇讛 讚讬砖 诇讞诇拽 讘讬谉 讗讻讬诇讛 诇谞讙讬注讛 讜讗驻讬' 讛讬讻讬 讚谞讙讬注讛 砖专讬 讘讗讻讬诇讛 讗住讜专 讜讗"讻 诪讗讬 诪拽砖讜 讛转讜住驻讜转 讜讬"诇 讘讚讜讞拽 讚讛转讜住驻讜转 住"诇 讚驻砖讬讟讗 讛讬讗 讚讘诪注砖专 讜讘拽讚砖讬诐 讜讚讗讬 讬砖 诇讞诇拽 讘讬谉 谞讙讬注讛 诇讗讻讬诇讛 砖讛专讬 讘讗讻讬诇转 讟讜诪讗讛 讬砖 讗讬住讜专 诪讬转讛 讜讻专转 诪讛 砖讗讬谉 讻谉 讘谞讙讬注讛 讗讘诇 诪转谞讬转讬谉 讚讗讬讬专讬 讘讞讜诇讬谉 住"诇 诇转讜住' 讛砖转讗 讚讗讬谉 诇讞诇拽 讘讬谉 谞讙讬注讛 诇讗讻讬诇讛 讚讗讬 讘谞讙讬注讛 砖专讬 讗诪讗讬 诇讗 讬讗讻诇 讻讬讜谉 讚讗讬谉 讙讜驻讬讛 讟诪讗 讜讻讜' 讜讚讜"拽:


讚"讛 讛讗讜讻诇 讗讜讻诇 专讗砖讜谉 讜讻讜' 讘砖谞讬 住讙讬. 专"诇 讚讗驻讬' 讗诐 讗讬谉 讙讜讝专讬诐 注诇 讛讗讜讻诇 专讗砖讜谉 砖诇讗 讬讛讗 讗诇讗 砖谞讬 诇讗 讗转讬 诇讗讻讜诇 讗讜讻诇讬谉 讟诪讗讬诐 讜诇诪砖转讬 讘转专 讛讻讬 诪砖拽讬谉 砖诇 转专讜诪讛 砖讬讜讚注 讛讜讗 讚讻砖讛讜讗 砖谞讬 砖讛讜讗 驻讜住诇 讛转专讜诪讛:


讘讗"讚 讜讬"诇 讚专"讗 诪砖讜讛 诪讚讜转讬讜 讜讻讜'. 专"诇 诪砖讜诐 讚注"讻 讻砖讛讜讗 讗讜讻诇 讗讜讻诇 砖谞讬 讛讬讜 诪讜讻专讞讬诐 诇讙讝讜专 注诇讬讜 砖讬讛讬讛 讙"讻 砖谞讬 讻诪讜 讛诪讗讻诇 诪砖讜诐 讛讗讬 讙讝专讛 讙讜驻讛 讻讚讬 砖诇讗 讬讘讗 诇砖拽讜诇 诪砖拽讬谉 讚转专讜诪讛 讘驻讜诪讬讛 讚讗诐 诇讗 讛讬讛 讗诇讗 砖诇讬砖讬 诇讗 讛讬讛 驻讜专砖 注爪诪讜 诪谉 讛转专讜诪讛 砖讛专讬 讗讬谉 砖谞讬 注讜砖讛 砖诇讬砖讬 讘转专讜诪讛 讜诇讻讱 讛讬讜 诪讜讻专讞讬诐 诇注砖讜转 讛讗讜讻诇 讻诪讗讻诇 讜诇讻讱 讙讘讬 讗讜讻诇 专讗砖讜谉 谞诪讬 注砖讜 讗讜讻诇 讻诪讗讻诇:





讞讻诪转 砖诇诪讛

讙诪' 讗讘诇 诇讞讜诇讬谉 砖谞讬讜转 讛讜讬讬谉 讻讜' 讻爪"诇:


专砖"讬 讘讚"讛 讜驻讜住诇 讗转 讻讜' 讜讘诪住讻转 住讜讟讛 谞驻拽讗 诇谉 讻讜' 讻爪"诇:





专砖"砖

讙诪专讗 讚诇诪讗 讻讬 拽讗诪专 专"注 讻讜' 讗讘诇 诇讞讜诇讬谉 砖谞讬讜转 讛讜讜讬讬谉. 诇讻讗讜专讛 诪讗讬 讗讛谞讬 讘讛讜 砖谞讬讜转 讻讬讜谉 讚诇讬转 讘讛讜 砖诇讬砖讬 讜讛诇"诇 讗讘诇 诇讞讜诇讬谉 讟讛讜专讜转. 讜讗讜诇讬 讚谞"诪 诇讗讻讬诇讛 讚谞讛诪讗 讚讘注讜 谞讟讬诇讛. 讜讛讗 讚讗专砖讘"讗 诪砖讜诐 专"诪 诇注讬诇 砖谞讬讜转 诇讞讜诇讬谉 诇讗. 专"诇 讚讗驻讬' 诇讗讻讬诇讛 讚谞讛诪讗 诇讗 讘注讜 谞讟讬诇讛 讜诇讗 诪讬讬专讬 讘住转诐 讬讚讬诐. 讜专砖"讬 诇讗 驻讬' 讻谉 讜爪"注 讘住讜讙讬讗 讚讞讙讬讙讛 (讬讞 讘):



砖诐 专' 讗诇注讝专 讗"专 讛讜砖注讬讗 讛讻讗 讻讜'. 讻爪"诇 讜诪诇转 讗诪专 讛专讗砖讜谉 诇诪讞讜拽 讗讜 讚讛讜讗 砖讬讬讱 诇注讬诇 讗讘诇 讘讚专讘谞谉 诇讗 讗诪专:



专砖"讬 讚"讛 讜谞讜拽诪讛. 讚讛讗 住转讬诪转讗讛 讛讜讗 讻讜'. 讜讗注"讙 讚拽讬讬"诇 讙"讻 住转诐 诪砖谞讛 专"诪 讜讛讻讗 专砖讘"讗 讗诪专 诪砖诪讜. 诪砖讜诐 讚诪砖诪注 讚专讘谞谉 驻诇讬讙讬 注诇讬讛 讜讗诪专讜 砖诇"讗 专"诪 讻谉. 讜讻"诪 诪讚讗诪专 讜专砖讘"讗 讛讬讗. 讜诇"拽 讜专"诪 讛讬讗:



转讚"讛 讜讚诇诪讗. 讜讘专讬讬转讗 诪讜讻讞转 讻谉. 讜讻谉 拽专讜 讘专讬讬转讗 诇拽诪谉 (诇讚 专讬砖 注"讘) 讜讝讜 讜讝讜 诪砖谞讬讜转 讛谉 讜注诪砖"讻 讘谞讚专讬诐 (讻讜):



转讚"讛 讜讛讗. 讜讗"转 讜讗驻讬' 讻讜' 讚讗讬 讘谞讙讬注讛 砖专讬 讗诪讗讬 诇讗 讬讗讻诇 讻讜' 讻讬讜谉 讚讗讬谉 讙讜驻讜 讟诪讗 讻讜'. 专"诇 讚讻诇 讛讙讜祝 讟讛讜专 专拽 讚讛讬讚讬诐 讟诪讗讜转 讗诪讗讬 诇讗 讬讗讻诇. 讜注诇 讛讗 讚拽讗诪专 注"讻 诇"驻 讻讜' 讗诇讗 讘讗讻讬诇讛 讻讜' 诇"拽 诇讛讜 诪砖讜诐 讚讗讬讻讗 诇诪讬诪专 讚诇讗 诪讬讬专讬 专拽 讘讗讜转谉 砖讙讝专讜 讟讜诪讗讛 注诇 讻诇 讙讜驻谉. 讜讛诪讛专砖"讗 讜诪讛专"诐 拽讛讜 诇讞谞诐 讘讚讘专讬讛诐. 讜讙诐 讬砖讜讘诐 诪讙讜诪讙诐. 讜讗讬 拽砖讬讗 讛讗 拽砖讬讗 注诇 转讬专讜爪诐 讚讻讬讜谉 讚讙讝专讜 注诇 诪讬 砖讬讚讬讜 讟诪讗讜转 砖诇讗 诇讗讻讜诇 讻诪讜 砖讛讬讛 讙讜驻讜 讟诪讗. 讗驻讬' 诇"讬 诪讛谉 讚诐 谞诪讬. 讻诪讜 讻诇 讟诪讗 砖讗住讜专 诇讗讻讜诇 诪注砖专 讗驻讬' 砖讗讬谞讜 诪讜讻砖专 讜爪注"讙:



转讚"讛 讛"诪. 讜专"讬 住讘专讬 讗讬谉 砖谞讬 注讜砖讛 砖诇讬砖讬 讻讜'. 讻爪"诇:



讘讗"讚 讜讬"诇 讚专"讗 诇"诇 讚讬讞讜讬 讚讛讻讗. 拽"诇 讚诪"诪 诪讗讬 专讗讬讛 诪专"诪 讚诇诪讗 诪砖讜诐 讚住讘专 讚诇"讙 注诇 讻诇 讛谞讬 转讜专转 砖谞讬讬诐 讗诇讗 诇转专讜诪讛 讜拽讚砖讬诐 讗讘诇 诇讗 诇讞讜诇讬谉 讻讚讗诪专 讛讻讗 讗诇讬讘讗 讚专"注 讘讬讚讬诐 转讞诇讜转 讛"诪 讘转专讜诪讛 讜拽讚砖讬诐 讻讜'. 讜讬"诇 诪讚拽讗诪专 专砖讘"讗 诪砖诪讜 讚讬讚讬诐 砖谞讬讜转 诇转专讜诪讛 讜诇讗 诇讞讜诇讬谉. 诪讻诇诇 讚讙讜祝 砖谞讬 讛讜讗 讗祝 诇讞讜诇讬谉:



转讚"讛 讛讗讜讻诇. 注讬' 诪讛专砖"讗 (讜讬砖 讘讜 讗讬讝讛 讟"住). 诪讛 砖讛拽砖讛 砖讛讬' 讚讬 诇讙讝讜专 砖讬讛讗 讙讜驻讜 砖诇讬砖讬 讚讻讬讜谉 讚讬讛讗 谞驻住诇 诪诇讗讻讜诇 转专讜诪讛 转讜 诇讗 讗转讬 诇砖讚讜转 诪砖拽讬谉 讚转专讜诪讛 诇转讜讱 驻讬讜 (讜谞讚讞拽 讘讬砖讜讘讜). 谞"诇 讚诇拽"诪 讚讻讬讜谉 讚讬讛讗 专讙讬诇 讘谞讙讬注转 转专讜诪讛 讞讬讬砖讬谞谉 砖诪讗 讬砖讻讞 讜讬转谞讛 诇转讜讱 驻讬讜 讜讻"诪 诪驻专砖"讬 讘砖讘转 (讬讚) 讜讻谉 讛转讜住' 讘住讜讟讛 (诇) 讘住讚"讛 住驻专 讛讬砖专 驻砖讬讟讗 诇讛讜 讚诪砖讜诐 讙讝讬专讛 讝讜 讬砖 诇讙讝讜专 讗祝 讘诪讙注 砖讛拽砖讜 砖诐 讜讗"转 诪讙讝专讛 砖谞讬讛 讻讜' 讬讛讬' 讟诪讗 讗祝 讘诪讙注. 讜注讬' 诪"讗 住讬' 转诪"讜 住拽"讛 讜讘住住讬' 转专讬"讘. 讜讻谉 驻专砖"讬 诇注讬诇 (讜 讘) 讘讚"讛 讗讘诇. 讚讛讜讗讬诇 讜住转诪讗 谞讜讙注转 讞讬讬砖讬谞谉 砖诪讗 转砖讻讞 讜转讗讻诇 讙诐 诪讛 砖谞住转讬讬注 诪讛转讜住' 诇拽诪谉 砖讻' 诪砖拽讬谉 讚诪注砖专. 诇"谞 砖讟"住 讛讜讗 讜爪"诇 讚转专讜诪讛. (讜讻"诪 讗讞"讻 讘讙诇讬讜谉 砖"讞 砖讛讜讙讛 讻谉. 讗诇讗 讚讗讬砖转诪讬讟 诪讘注诇 讛讙讛"讛 讚讘专讬 讛诪讛专砖"讗) 讚讗讬诇讜 诪砖讜诐 诪注砖专 讛"诇 讙讝讬专讛 诇讙讝讬专讛 注诪砖"讻 讘砖讘转 砖诐 讘转讚"讛 讜砖拽讬诇. 讜讻"诪 讗讞"讻 讘讘"讞 砖讛讙讬讛 讚转专讜诪讛:





爪诇"讞

讜诪讜转专 讘讞讜诇讬谉 讜讘诪注砖专 讜讞讻诪讬诐 讗讜住专讬诐 讘诪注砖专 讛谞讛 讘讞讙讬讙讛 注诇讛 注诇 讚注转 讛诪拽砖讛 讚讞讻诪讬诐 讗讜住专讬诐 讗祝 讘讗讻讬诇讛 讚讞讜诇讬谉 讜讻讗谉 注诇讛 注诇 讚注转 讛讛讜讛 讗诪讬谞讗 讚讞讻诪讬诐 讗讜住专讬诐 讙诐 讘谞讙讬注讛 讚诪注砖专 讜注讬讬谉 讘讞讙讬讙讛 (讚祝 讬讞 注"讘) 讘转讜住' 讘讚"讛 讻讗谉. 讜讗讜诪专 讗谞讬 讚讛谞讱 转专讬 讗讬住讜专 谞讙讬注讛 讘诪注砖专 讗讜 讗讻讬诇讛 讘讞讜诇讬谉 诪讬讙讚 讗讙讬讚讬 讜讗讬 讗驻砖专 诇驻专砖 讘讚讘专讬 讞讻诪讬诐 讞讚 讘诇讬 讗讬讚讱 砖讗诐 讗转讛 讗讜诪专 讚讞讻诪讬诐 讗讜住专讬诐 讗祝 讘讞讜诇讬谉 讗"讻 拽砖讛 讛专讬 诪驻讜专砖 讘讚讘专讬 讞讻诪讬诐 诪注砖专 讜爪专讬讱 诇讜诪专 讚诇注谞讬谉 谞讙讬注讛 讛讝讻讬专讜 诪注砖专 讗讘诇 讗诐 讗谞讜 专讜爪讬诐 诇讜诪专 砖诪讜讚讬诐 讞讻诪讬' 诇专"诪 讘谞讙讬注讛 讘诪注砖专 注诇 讻专讞讱 讚诪讜讚讜 讙诐 讘讗讻讬诇讛 讚讞讜诇讬谉 讜讝讛 驻砖讜讟 诪讗讚 讜讗诐 讻谉 讻讗谉 讚诪转拽讬祝 专讘 砖讬诪讬 讚讚诇诪讗 诪讜讚讜 讞讻诪讬' 讘谞讙讬注讛 讚诪注砖专 讛讜讻专讞 诇讛拽讚讬诐 砖诪讜讚讜 讙诐 讘讗讻讬诇讛 讚讞讜诇讬谉. 讜讘讝讛 讗讬谉 讗谞讜 爪专讬讻讬谉 诇诪讛 砖谞讚讞拽讜 讛转讜住' 讘讚"讛 讜讘讗讻讬诇讛 讚讞讜诇讬谉 讜讚讜"拽:


砖诐 讚诇诪讗 讛"诪 讘讟讜诪讗讛 讚讗讜专讬讬转讗 讜讻讜' 讛谞讛 讗诐 讘砖诇讬砖讬 讘讞讜诇讬谉 诇专"注 砖讛讜讗 诪驻讜专砖 讘拽专讗 专爪讛 诇讞诇拽 讘讟讜诪讗讛 讚专讘谞谉 砖诇讗 讙讝专讜 讘讜 砖诇讬砖讬 讗"讻 拽"讜 砖讬砖 诇讜诪专 讻谉 讘讞讬讘转 讛拽讜讚砖 讚诪讻砖讬专 讜诇讜诪专 讛"诪 讘讟讜诪讗讛 讚讗讜专讬讬转讗 讗讘诇 讚专讘谞谉 诇讗 讜讗"讻 讛讬讻讬 拽讗诪专 讘专讬砖 砖诪注转讬谉 讜转讜 讘拽讚砖讬诐 讻讬 诇讗 讬爪讗 诪讛诐 讚诐 诇讗 诪转讻砖专讬 讜诇讬转讻砖专讬 讘讞讬讘转 讛拽讜讚砖 讚拽讬讬"诇 讞讘转 讛拽讜讚砖 诪讻砖专转谉 讜诇住讘专讗 讝讜 诪讗讬 拽讜砖讬讗 讜讚诇诪讗 讛讗 讚拽讬讬"诇 讞讬讘转 讛拽讜讚砖 诪讛谞讬 讛"诪 讘讟讜诪讗讛 讚讗讜专讬讬转讗 讗讘诇 讬讚讬诐 砖讛讜讗 讟讜诪讗讛 讚专讘谞谉 诇讗 诪讛谞讬 讜注讜讚 讚诇驻讬 拽讜砖讬讗 讝讜 讚诇讛讻讬 诇讗 诪讜拽讬 讻专"注 诪砖讜诐 讚诇诪讗 讛"诪 讚讗讜专讬讬转讗 讛讬讻讬 诪讜拽讬 诇讛 讘讞讜诇讬谉 注讟"拽 讜讚诇讗 讻专"讬 讜讻转讘 专砖"讬 讗讘诇 讻专"讗 诪转讜拽诪讗 讚讛讗 住转诐 拽讗诪专 砖诇讬砖讬 砖诇讬砖讬 讜讻讜' 注"砖 讜讙"讻 拽砖讛 讚诇诪讛 讛"诪 讚讗讬讻讗 砖诇讬砖讬 讘讞讜诇讬谉 注讟"拽 讘砖诇讬砖讬 砖讛讜讗 讚讗讜专讬讬转讗 讘拽讜讚砖 讗讘诇 讬讚讬诐 讚讘拽讜讚砖 讙讜驻讬' 讚专讘谞谉 诪讜讚讛 专"讗 讚诇讗 注讘讬讚 砖诇讬砖讬 讘讞讜诇讬谉 注讟"拽 讜诇讻谉 谞诇注"讚 讚诪谉 讛住转诐 讗讬谉 讝讛 住讘专讗 诇讞诇拽 讘讬谉 讚讗讜专讬讬转讗 诇讚专讘谞谉 专拽 诇专"注 诪讘讬讗 讛讛讻专讞 诇讝讛 讻讬 讛讬讻讬 讚诇讗 谞讬诪讗 讚住转诐 诪砖谞讛 讚住讜祝 讝讘讞讬诐 讗诇讜 驻讜住诇讬谉 讗转 讛转专讜诪讛 讚诪砖诪注 讚讜拽讗 转专讜诪讛 讜诇讗 讞讜诇讬谉 转讬转讬 讚诇讗 讻专"注 讜注讬讬谉 讘转讜住' 讘住讜祝 讚"讛 讛"诪:


转讜住' 讘讚"讛 讛讗讜讻诇 讜讻讜' 讜讗"转 讜讗诪讗讬 讛讜讛 专讗砖讜谉 讘砖谞讬 住讙讬 讜讻讜' 讜讻转讘 诪讛专砖"讗 讜讗讬谉 诇讛拽砖讜转 讚诇"诇 诇注砖讜转讜 讗驻讬诇讜 砖谞讬 讛诇讗 讘砖诇讬砖讬 住讙讬 讚讙"讻 谞驻住讜诇 讙讜驻讜 诪诇讗讻讜诇 转专讜诪讛 讜讻讜' 注讬讬谉 讘讚讘专讬讜 砖讛讗专讬讱 讘讚讞讜拽讬'. 讜讛谞诇注"讚 讚讛讗 讜讚讗讬 诇讗 砖讬讬讱 诇诪讬诪专 讚讗讜讻诇 讗讜讻诇 专讗砖讜谉 讬讛讬' 砖诇讬砖讬 讚诪诪"谞 讗讜 砖谞注砖讛 讗讜讻诇 讻砖讗讻诇 讗讜 砖讬讛讬' 讻谞讜讙注 砖讬讜专讚 诪讚专讙讛 讗讞转 讗讘诇 砖讚讘专 讛诪讟诪讗 讞讘讬专讜 砖讬专讚 讛诪拽讘诇 讘' 诪讚专讙讜转 讜诇讻谉 讛拽砖讜 讘砖谞讬 住讙讬 讗讘诇 诇拽诪谉 (讚祝 诇讚 注"讗) 讘讚"讛 砖谞讬 砖谞讬 诇诪讛 讛讜爪专讻讜 诇讜诪专 诪砖讜诐 诪砖拽讬谉 讚诪注砖专 讚诪砖讜诐 转专讜诪讛 讛讬' 住讙讬 诇注砖讜转讜 砖诇讬砖讬 讚诪砖谞讬 专讗讜讬 诇讬专讚 诪讚专讙讛 讗' 诇讛讬讜转 砖诇讬砖讬 讜诇讻谉 讛拽讚讬诪讜 砖诐 诪砖讜诐 诪砖拽讬谉 讚诪注砖专 讜讘讞讬讚讜砖讬谞讜 诇诪住' 砖讘转 讛讗专讻谞讜 讘讝讛:


砖诐 讘讙诪' 讞讬讛 讘拽讚砖讬诐 诪讬 讗讬讻讗 诇驻讬 讛讬砖 诪驻专砖讬诐 砖讛讘讬讗讜 讛转讜住' 诇注讬诇 (讚祝 讻讚 注"讘) 讘讚"讛 讜讛讘讬讗 转讞诇转 讛爪讛讜讘 讜讻讜' 讘砖诐 讛讬专讜砖诇诪讬 讚讘讘诪讛 讛讜转专 诇讛拽专讬讘 讻诇 诪讬谞讬 注讜驻讜转 讙诐 讞讬讜转 讞讜抓 诪诪讬谞讬' 讟诪讗讬诐 讜讘讝讛 专爪讜 砖诐 诇讜诪专 讚讛讱 讘注讬' 讚转讞诇转 讛爪讛讜讘 诪讬讬专讬 讘讘诪讛 讗"讻 诪讗讬 诪拽砖讛 讛讙诪' 讞讬' 讘拽讚砖讬诐 诪讬 讗讬讻讗 讜讚诇诪讗 讘讘诪讛 诪讬讬专讬 讗诪谞诐 诇诪住拽谞转 讛转讜住' 砖诐 讚讛讬专讜砖诇诪讬 讗讬讬专讬 讚讜拽讗 讘讘诪讛 诇讘谞讬 谞讞 谞讬讞讗 讜讛讬' 诪拽讜诐 诇讛转讜住' 砖诐 诇讛讜讻讬讞 讻住讘专转诐 诪住讜讙讬讗 讚砖诪注转讬谉:





讚讜专 专讘讬注讬

注状讘 讙诪专壮 讻诇 讛讟注讜谉 讘讬讗转 诪讬诐 诪讚状住 讜讻讜壮 讜讞讻诪讬诐 讗讜住专讬诐 讘诪注砖专, 讛注讬谉 诪砖驻讟, 爪讬讬谉 诇讚讬谉 讝讛, 讘专诪讘状诐 驻状讙 诪讛诇讻壮 诪注状砖 讜驻讟状讝 诪讛诇讻壮 讟讜状讗, 讚讘诪注状砖 讻转讘 讛专诪讘状诐 讚注专诇 讻讟诪讗 诇诪注状砖, 砖诪注状砖 拽专讜讗 拽讜讚砖 讻诪讜 转专讜诪讛, 讗讘诇 讟讘讜诇 讬讜诐 讗讜讻诇 讘诪注状砖 讗祝 砖讗讬谞讜 讗讜讻诇 讘转专讜诪讛, 注讻状诇. 讜诇讗 讬讚注转讬, 讗讬 讗驻讬诇讜 诪讻诇诇讗 谞砖诪注 诪讛讗讬 讚讬谉 转讜专讛, 讛讗讬 讚专讘谞谉 讚讟注讜谉 讘讬讗转 诪讬诐 诪讚状住, 砖讛砖讜讜 讞讻诪讬诐 诪讚讜转讬讛谉 讘诪注状砖 讻诪讜 讘转专讜诪讛, 讚讛专讬 讗谞讜 专讜讗讬谉 诇注谞讬谉 讟讘讜诇 讬讜诐 讚讛拽讬诇讛 讛转讜专讛 讘诪注砖专 讬讜转专 诪谉 讛转专讜诪讛, 讜转讚注 讚讙诐 专状诪 讚讗诪专 讻讗谉 诪讜转专 讘讞讜诇讬谉 讜讘诪注砖专, 讜讚讗讬 诇讗 驻诇讬讙 讗讚讬谉 讝讛 砖讻壮 讛专诪讘状诐, 讚注专诇 讜讟诪讗 砖讜讜讬谉.


讜讻谉 讘驻讟状讝 讛状讞 诪讟讜状讗 砖讻壮 讛专诪讘状诐, 讚讻诇 讛讻转讜讘 讘转讜专讛 讜诪讚讘专讬 拽讘诇讛 诪讛诇讻讜转 讛讟讜诪讗讜转 讜讛讟讛专讜转 讗讬谞讜 讗诇讗 诇注谞讬谉 诪拽讚砖 讜拽讚砖讬讜 讜转专讜诪讛 讜诪注状砖 讘诇讘讚 讜讻讜壮, 诇讗 讚讬讘专 讛专诪讘状诐 讗诇讗 诪讚讬谉 转讜专讛, 讜讗讬谉 诇诇诪讜讚 诪讝讛, 讚讛状讛 讛驻讜住诇 讘转专讜诪讛 诪讚状住, 讚讙诐 讘诪注砖专 驻讜住诇, 讜讘驻专讟 诇驻讬 诪讛 讚诪住讬拽, 讚讚讜拽讗 诇讙讘讬 讗讻讬诇转 诪注砖专 讗讜住专讬诐 讞讻诪讬诐, 讗讘诇 讘谞讙讬注讛 诇讗, 讜讻诪砖状讻 讛转讜住壮 讚讻谉 讛讚讬谉, 讜讻讚诪讜讻讞 诪诇砖讜谉 讛讘专讬讬转讗, 讚讞讻诪讬诐 讗讜住专讬诐, 讚诇砖讜谉 讝讛 讘讗讻讬诇讛 诪砖诪注, 讚讘谞讙讬注讛 砖讬讬讱 诇砖讜谉 诪讟诪讗讬谉, 讜讘转专讜诪讛, 讛诇讗 讗诇讜 驻讜住诇讬谉 讗转 讛转专讜诪讛 讘谞讙讬注讛, 讜讗状讻 讜讚讗讬 讛讜讜状诇 诇专诪讘状诐 诇驻住讜拽 讚讬谉 讝讛 讘驻讬专讜砖, 讚讻诇 讛讟注讜谉 讘讬讗转 诪讬诐 诪讚状住 讜讻讜壮, 讜诇讗 专讗讬转讬 诪讬 砖谞转注讜专专 讘讝讛, 讜讘注讬谞讬 爪注状讙 讜讚讜状拽.


转讜住壮 讚状讛, 讜讛讗 谞讙讬注讛 讛讬讗, 讘住讛状讚 讜讬状诇 讚讛讞诪讬专讜 讞讻诪讬诐 砖诇讗 诇讗讻讜诇 讻砖讬砖 讬讚讬诐 诪住讜讗讘讜转, 讗注状讙 讚诪讜转专 诇讬讙注, 注讻状诇, 讜转诪讬讛 诇讬 讚讗状讻 诪讛 讘讬谉 讬爪讗 诪讛诐 讚诐 诇诇讗 讬爪讗 讛诇讗 讗讻讬诇转 转讜状诪 讘讟讜诪讗转 讛讙讜祝, 讗住讜专 讗驻讬诇讜 讗诐 讛诪讗讻诇 诇讗 讛讜讻砖专 诇拽讘诇 讟讜诪讗讛, 砖讜讘 诪爪讗转讬 砖拽讚诪谞讬 讘转诪讬壮 讛诇讝讜 讘讛讙讛讜转 讛诪讛专砖状砖 讝状诇 讜讛谞讬讞讛 讘爪注状讙.






image1.png
e 9T WNSE




